Borussia Dortmund

Borussia Dortmund (izen osoa Ballspielverein Borussia (BVB) Dortmund) Alemaniako futbol talde handienetako bat da, Bundesligak irabazteaz gain UEFAko Txapeldunen Liga eta Kontinente arteko Futbol Kopa ere irabaziak baititu. 2013ko Txapeldunen ligako finalean izan da. Etxeko partiduak Signal Iduna Park estadioan jokatu ohi ditu.

Historia 

Parrokia katoliko batetako langileek sortu zuten taldea 1909ko abenduaren 9an. Borussia izena (Prusiaren izen latinizatua) taldea babesten zuen garagardo markak ezarria da. Lehenengo garai handia 50. hamarkada bukaeran eta 60 hasieran izan zuen, Bundesliga hasi aurreko ligan hiru aldiz gailendu baitzen. Nazioarteko kopa bat irabazi zuen lehen talde alemaniarra ere izan zen, 1966an irabazitako Europako Errekopa hain zuzen ere.

Garai onenak 90. hamarkadan ezagutu zituen. 1995 eta 2002 artean 3 Bundesliga, 2 superkopa, UEFAko Txapeldunen Liga bat eta Kontinente arteko Futbol Kopa bat irabazi zituen.

Diru arazoek taldea ia desagertarazi zuten 2005ean, baina egoerari buelta eman dio eta 2010-11 eta 2011-12 ligak irabazi ditu. 2013an gainera Txapeldunen Ligako finalean sartu da, Londresen jokatu eta 90. minutuan sarturiko gola zela eta Bayern Munichen aurka galdu duena.

2014ko denboraldia balekoa izan du, Ligan eta Kopan bigarren egin baitu baina Europan azkar kanporatu baitzuten. 2015ean makalago ibili ondoren 2016an berriz ere bigarren postua eskuratu zuen Ligan eta Kopako finalista izan zen. 2017an bere historiako laugarren Kopa eskuratu zuen eta 2021ean bosgarrena lortu du.

Zaleen laguntzarik ez zaio falta, izan ere Europan batezbesteko ikusle gehien dituen kluba da.

Uniformea 
Borussia Dortmunden koloreak horia eta beltza izan dira beti.

2023/2024 taldea 
2023ko uztailaren 4an eguneratua.

Palmaresa

Alemanian: 19 
 Bundesliga (8): 1956, 1957, 1963, 1995, 1996, 2002, 2011, 2012
 Kopa (5): 1965, 1989, 2012, 2017, 2021
 Alemaniako Superkopa (6): 1989, 1995, 1996, 2008, 2013, 2014
 Ligako Kopa (0): finalista 2003an.

Nazio artean: 3

Kontinente arteko Futbol Kopa 
 Txapelduna (1): 1997

UEFAko Txapeldunen Liga 
 Txapelduna (1): 1997
 Finalista (1): 2013

Europako Superkopa 
 Txapelduna (0)
 Finalista (1): 1997

UEFA Kopa 
 Txapelduna (0)
 Finalista (2): 1993, 2002

Europako Errekopa 
 Txapelduna (1): 1966

Lagunartekoak 
 International Champions Cup (1): 2017

Jokaturiko nazioarteko finalak

Kanpo estekak 
    Webgune ofiziala